Du har et medansvar for, at der gennem en aktiv personalepolitik arbejdes for et godt arbejdsmiljø og du fremmer en kommunikation, der sikrer et åbent og tillidsfuldt forhold mellem ledelse og medarbejdere og mellem personalegrupper og medarbejdere indbyrdes
Du har et medansvar for at sikre, at afdelingen er en attraktiv uddannelsesafdeling for studerende - både læge- og bioanalytikerstuderende m.m.
Med udgangspunkt i Region Sjællands og Sjællands Universitetshospitals strategi, er udgangspunktet ”Missionen er patienten og visionen er suveræn kvalitet”. Målet er, at al diagnostik, der udgår fra afdelingen, er foretaget på et højt niveau og med basis i nationale guidelines.
Afdelingen har i dag ca. 170 dygtige og engagerede medarbejdere og et årsbudget på ca. 110 millioner kroner. Vores kerneydelser er korrekt diagnostik så hurtigt og effektivt som muligt og optimal anvendelse af moderne metoder, således at vore kolleger kan læse det nødvendige i det afgivne svar og dermed er klar til at iværksætte relevant behandling. Vi sætter personaleudvikling, præ- og postgraduat uddannelse i alle faggrupper højt, og vi arbejder konstant med kvaliteten af vort daglige arbejde. Dette sker med afsæt i vore grundlæggende værdier Professionalisme, Ansvarlighed, Respekt og Tillid.
Specialet er vidtrækkende, og udover ren diagnostik deltager vi i sygdomsforebyggelse og lokale og internationale forskningsprojekter.
Vi ønsker en ledende overbioanalytiker, der i samarbejde med den ledende overlæge, fortsat vil videreudvikle kerneopgaven og ligeledes understøtte det kollegiale samarbejde på alle niveauer.
Ledelsesmæssigt ønskes en fælles åben og lyttende tilgang til udfordringer og opgaver, som vi i åben dialog finder gode løsninger for.
Yderligere oplysninger om stillingen kan fås ved henvendelse til ledende overlæge ved Patologiafdelingen Birgit Meinecke, 47 32 59 01, vicedirektør Helle Gaub, 24 96 97 34 eller vicedirektør Susanne Lønborg Friis, 29 16 27 02.
Takst pr. måned for en plads i vuggestue, dagpleje, børnehave, SFO og fritidsklub. Taksterne gælder for 2021.
Taksten følger altid barnets alder. Det betyder du skal betale taksten for vuggestue eller dagpleje, når barnet er under 3 år. Hvis barnet er 3 år og og 1 måned og endnu ikke er rykket op til børnehave, skal du betale den takst, der gælder for børnehaver.
Hvis dit barn går i en integreret institution, skifter taksten til børnehave fra måneden efter barnet fylder 3 år.
Har du et arbejdsbetinget pasningsbehov uden for den almindelige åbningstid i institutionen, kan du søge om at få et kombinationstilbud.
Hvis du har mere end 1 barn i daginstitution, får du automatisk søskenderabat. Det betyder, at du betaler fuld pris for den dyreste plads, og halv pris for øvrige pladser. Børnene behøver ikke at gå i den samme institution.
Du kan søge om en friplads til dit barn, hvis den samlede indkomst i din husstand er under en bestemt grænse.
Hvis du ikke betaler inden for fristen, sender vi en rykker til dig. Du betaler et gebyr på 250 kroner pr. rykker.